 IPCEI



**VABILO**

Ministrstvo za gospodarstvo, turizem in šport v vlogi koordinatorja pomembnih projektov skupnega evropskega interesa (IPCEI) vabi na

**INFORMATIVNI DAN**

**O POMEMBNIH PROJEKTIH SKUPNEGA EVROPSKEGA INTERESA**

Dogodek bo potekal dne 2. 10. 2024 na Bledu, v Festivalni dvorani, prvo nadstropje, dvorane B, C in D, s pričetkom ob 10.00 uri

Pomembni projekti skupnega evropskega interesa (IPCEI) so čezmejni, več-državni projekti, v katerih sodelujejo velika, srednje velika in mala podjetja, ki se skozi projekte povezujejo s podjetji iz Evropske unije. Podjetja v tovrstnih projektih sodelujejo s svojimi projekti, pri katerih je bodisi predvidena samostojna izvedba ali pa izvedba v okviru konzorcija. Podjetja v IPCEI lahko sodelujejo kot direktni partnerji, indirektni partnerji ali kot pridruženi partnerji. Pričakuje se, da imajo IPCEI projekti pomemben prispevek k ciljem Evropske unije za večjo konkurenčnost, inovativnost, prispevanju k trajnostni rasti in večji dodani vrednosti, pri čemer so posebej izpostavljena področja transporta, energije in okolja, ki pomembno prispevajo k skupnemu evropskemu trgu.

Slovenija se je v okviru Načrta za okrevanje in odpornost vključila v dva pomembna projekta skupnega evropskega interesa, in sicer na področju računalništva v oblaku in na robu (IPCEI CIS) in na področju mikroelektronike (IPCEI ME/CT). V okviru evropske kohezijske politike za obdobje 2021 – 2027 pa se vključujemo tudi v evropski projekt na področju baterijskih tehnologij (IPCEI EUBatIn), v pripravi pa je pridružitev k projektu na področju zdravja (IPCEI TECH4CURE) in na področju vodika (IPCEI Hydrogen).

V letošnjem letu je bil na evropski ravni vzpostavljen tudi Skupni evropski forum z namenom opredelitve novih IPCEI projektov, ki bodo naslavljali digitalni in zeleni prehod in evropsko digitalno infrastrukturo. Vsebine in možnosti sodelovanja slovenskih podjetij bodo prav tako predstavljene na informativnem dnevu.

Dogodek je brezplačen, prijave so zaradi omejitve števila sedežev v dvorani nujne.

OKVIRNI PROGRAM:

10:00 – 10:10 **Pozdravni nagovori -** Predstavniki MGTŠ

* Matevž Frangež, Državni sekretar, Ministrstvo za gospodarstvo, turizem in šport
* Jernej Salecl, Generalni direktor, Direktorat za industrijo, podjetništvo in internacionalizacijo

10:10 – 10:20 **Predstavitev IPCEI s strani Evropske komisije**

* Maximilian Mansbart, Evropska komisija, DG Comp (TBC)

10:20 – 11.00 **Panel 1 IPCEI CIS** - Predstavniki slovenskih podjetij v IPCEI CIS in njihovi čezmejni direktni partnerji

* Roman Kužnar, Kontron
* Alberto Marti, Open Nebula
* Tadej Slapnik, Hashnet,
* Marco Schuldt, Federal Ministry for Economic Affairs and Climate Action, Germany
* Boris Šajnovič, Skozi
* Boštjan Gomilšek, Result (TBC)
* Damir Prusac, Infobip

10:45 – 11.30 **Panel 2 IPCEI MECT in EUBatIN** - Predstavniki slovenskih podjetij v IPCEI MECT in EUBatIN in njihovi čezmejni partnerji

* Gorazd Lampič, Elaphe
* Primož Zagavec, Beyondsemi
* Nikolas Oehl-Schalla, VDI VDE-IT
* Martin Mischitz, Infineon
* Matic Navotnik, TAB,
* Continiumtech (TBN)

**12:00 – 14:00 IPCEI-CIS Nadzorni odbor (hibridni dogodek)**

**12:00 – 13:00 Predstavitev IPCEI za slovenska podjetja – osnovne informacije v zvezi z implementacijo IPCEI**, Tjaša Rotar Kokalj; Sektor za industrijo; METS

13:00 – 14:00 **Ogled primera dobre prakse podjetja Kontron** v Kranju (prevoz iz Bleda z avtobusom) in kosilo (z možno predstavitvijo JEF delovnih skupin)

Primer dobre prakse: Kontron in Iskra v Kranju

Prijavite se [tukaj](https://forms.gle/ho5FFHNEQDrLrxp66) ali na elektronski naslov: ipcei.mgts@gov.si

Vabljeni!